২০১৯ সালের এপ্রিলে ২০১৯ ক্রিকেট বিশ্বকাপের জন্য ঘোষিত ইংল্যান্ড দলে স্টোকস জায়গা পান। আসরের প্রথম ম্যাচে তিনি দক্ষিণ আফ্রিকার বিপক্ষে ৭৯ বলে ৮৯ রান করেন, দুটি উইকেট তুলে নেন, ডোয়েন প্রিটোরিয়াসকে রান আউট করেন এবং দুটি ক্যাচ নিয়ে ম্যাচ সেরা ঘোষিত হন। অ্যান্ডিল ফেহলাকওয়াইওকে আউট করা ক্যাচটিকে "সর্বকালের সেরা ক্যাচ" হিসেবে আখ্যায়িত করা হয়। ১৪ জুলাই ফাইনাল ম্যাচে নিউজিল্যান্ডের বিপক্ষে তিনি ৯৮ বলে ৮৪ রান করে ম্যাচটি টাই করতে অবদান রাখেন এবং সুপার ওভারে ৩ বলে আট রান করেন। তার অনবদ্য ইনিংসে ইংল্যান্ড প্রথমবারের মত বিশ্বকাপের শিরোপা জিতে এবং তিনি ফাইনালে ম্যাচ সেরা নির্বাচিত হন।

আন্তর্জাতিক কর্মজীবন
২০১৬ টি২০ বিশ্বকাপ
২০১৯ ক্রিকেট বিশ্বকাপ
২০১৯ অ্যাশেজ